
REPUBLIKA HRVATSKA
TRGOVAČKI SUD U SPLITU             			      
Split, Sukoišanska br. 6



U  I M E  R E P U B L I K E  H R V A T S K E

R J E Š E NJ E 

	               Trgovački sud u Splitu, po sucu ovog suda Velimiru Vukoviću, kao stečajnom sucu, u stečajnom postupku povodom prijedloga predlagatelja-dužnika ARCOBALENO TOURS d.o.o. Povlja, Povlja bb, OIB: 33304115086, za sklapanje predstečajne nagodbe, na ročištu radi sklapanja predstečajne nagodbe održanim kod ovog suda 26. travnja  2017. godine
 
r i j e š i o   j e                                               

Odobrava se sklapanje predstečajne nagodbe koja glasi:

PREDSTEČAJNA  NAGODBA 

I. 	Utvrđuje se da je nad dužnikom ARCOBALENO TOURS d.o.o. Povlja, Povlja bb, OIB: 33304115086 (u daljnjem tekstu predstečajne nagodbe: dužnik), proveden postupak predstečajne nagodbe kod Financijske agencije, Regionalni centar Zagreb pod klasom: UP-I/110/07/15-01/8471 te da su u tom postupku vjerovnici dužnika, s potrebnom većinom glasova, prihvatili Plan financijskog i operativnog restrukturiranja dužnika od 23. veljače 2016. god., koji je objavljen na web-stranicama Financijske agencije dana 25. veljače 2016. god. pod ur.br. 04-06-16-8471-50.

II. 	Sukladno prihvaćenom Planu financijskog i operativnog restrukturiranja dužnika, a s obzirom na način namirenja tražbina, vjerovnici su u ovoj predstečajnoj nagodbi podijeljeni u dvije grupe vjerovnika i to: Grupa A, u koju su svrstani  vjerovnici Javne uprave i trgovačkih društava u većinskom vlasništvu RH, Grupa B u koju su svrstane financijske institucije i Grupa C u koju su svrstani ostali vjerovnici. 	


GRUPA  A

	Red.
broj
	VJEROVNIK
	IZNOS UTVRĐENE
TRAŽBINE 
U KN
	IZNOS OTPUŠTENOG DUGA U KN
	PREOSTALI IZNOS DUGA ZA NAMIRENJE
 U KN 

	1.
	MINISTARSTVO FINANCIJA RH, Zagreb,OIB: 18683136487
	2.306,27
	335,29
	1.907,98

	2.
	HRVATSKA REGULATORNA AGENCIJA, Zagreb, OIB: 87950783661
	1.043,34
	143,34
	900,00

	3.
	PLOVPUT d.o.o. Split, OIB: 14480721492
	838,08
	65,58
	772,50

	4.
	HEP-Opskrba d.o.o. Zagreb, Ul.grada Vukovara 37, OIB: 63073332379
	224,07
	156,85
	67,22

	5.
	HRVATSKE VODE d.o.o. Zagreb, OIB: 28921383001
	374.777,01
	262.343,90
	112.433,11

	6.
	LUČKA UPRAVA SPLIT, Split. OIB: 6992092556
	34.559,35
	24.191,54
	10.367,81





GRUPA B

	Red.
broj
	VJEROVNIK
	IZNOS UTVRĐENE
TRAŽBINE 
U KN
	IZNOS OTPUŠTENOG DUGA U KN
	PREOSTALI IZNOS DUGA ZA NAMIRENJE
 U KN 

	1.
	EUROHERC osiguranje d.d. Zagreb, OIB: 22694857747
	43.967,64
	30.777,34
	13.190,30

	2.
	TRIGLAV OSIGURANJE d.d. Zagreb, OIB: 19743547503
	47.218,91
	33.053,23
	14.165,68



GRUPA C


	Red.
broj
	VJEROVNIK
	IZNOS UTVRĐENE
TRAŽBINE 
U KN
	IZNOS OTPUŠTENOG DUGA U KN
	PREOSTALI IZNOS DUGA ZA NAMIRENJE
 U KN 

	1.
	GOLETA d.o.o. Sumartin, OIB: 36675386294
	1.922.228,00
	1.345.559,60
	577.668,40

	2.
	HRVATSKI TELEKOM d.d. Zagreb, OIB: 81793146560
	6.640,69
	4.648,48
	1.992,21

	3.
	ORVAS d.o.o. Split, OIB: 35192148118
	19.961,00
	13.972,70
	5.988,30

	4.
	VLAHOVIĆ LUCIJA, Milna, OIB: 79411527671
	645.098,00
	451.568,60
	193.527,40



		
III. 	Vjerovnici Grupe A i to: MINISTARSTVO FINANCIJA RH, Zagreb,OIB: 18683136487, HRVATSKA REGULATORNA AGENCIJA, Zagreb, OIB: 87950783661 i PLOVPUT d.o.o. Split, OIB: 14480721492, otpuštaju dug za kamate,  a dužnik na  otpuste duga pristaje, te se  dužnik  nakon otpusta dijela duga za kamate temeljem ove predstečajne nagodbe obvezuje namiriti navedenim vjerovnicima Grupe A preostali iznos utvrđene tražbine i to  u cijelosti glavnicu odjednom, bez kamata, nakon isteka počeka od četiri godine, time da poček počinje teći od dana pravomoćnosti ove predstečajne nagodbe.

IV.	Ostali vjerovnici Grupe A, te  svi vjerovnici Grupe B i vjerovnici  Grupe C  otpuštaju dug dužniku u dijelu od 70%  od iznosa njihovih utvrđenih tražbina,  a dužnik na sve otpuste duga pristaje, te se dužnik  nakon otpusta dijela duga temeljem ove predstečajne nagodbe obvezuje namiriti preostalim vjerovnicima Grupe A, te vjerovnicima Grupe B i vjerovnicima Grupe C preostali iznos utvrđene tražbine  u roku od četiri godine, s naglaskom na četiri godine počeka, na način da od dana pravomoćnosti predstečajne nagodbe počinju teći četiri godine  počeka , a zatim da 30%-tni iznos njihovih utvrđenih tražbina namiriti u 16 jednakih kvartalnih  anuiteta, bez kamata, koji dospijevaju15-tog u mjesecu za prethodni kvartal.		
V.	 Vjerovnici pristaju  na namirenje tih tražbina u iznosima i na način kako je to navedeno u točkama III. i IV ove predstečajne nagodbe. Ukoliko bilo koji iznos anuiteta iz ove predstečajne nagodbe dospijeva na naplatu na neradni dan, dužnik je u obvezi taj isti iznos isplatiti vjerovniku prvi slijedeći radni dan.

VI. 	Ova predstečajna nagodba ima snagu ovršne isprave za sve vjerovnike čije su tražbine utvrđene.

VII. 	Nakon što je ova predstečajna nagodba pročitana i protumačena strankama, prisutni vjerovnici i dužnik u znak pristanka na predstečajnu nagodbu istu potpisuju pred ovim sudom, a čime se smatra da je predstečajna nagodba sklopljena.

Obrazloženje:

Predlagatelj – dužnik ARCOBALENO TOURS d.o.o. Povlja, Povlja bb, OIB: 33304115086, nakon provedenog postupka kod Financijske agencije, podnio je ovom sudu
	
16.03.2016. god. prijedlog za sklapanje predstečajne nagodbe.

Dužnik je uz prijedlog od 16.03.2017.god., dostavio sudu u preslici dijelove spisa Financijske agencije, Regionalni centar Zagreb klase: UP-I/110/07/15-01/8471, a pod kojim brojem odnosno klasom se kod Financijske agencije vodio postupak predstečajne nagodbe za dužnika, da bi  Financijske agencije, Regionalni centar Zagreb uz podnesak od 09.03.2017. god. na CD-u dostavila cjelokupni spis predstečajnog postupka kod Fine.

Iz naprijed navedenog spisa Financijske agencije razvidno je: 

- da je rješenjem Financijske agencije, Regionalni centar Zagreb, klasa: UP-I/110/07/15-01/8471, ur. broj 04-06-15-8471-13 od 22.09.2015. god. otvoren postupak predstečajne nagodbe nad dužnikom;

- da je rješenjem Financijske agencije, Regionalni centar Zagreb, klasa: UP-I/110/07/15-01/8471, ur. broj 04-06-15-8471-39 od 17.12.2015. god., utvrđene tražbine vjerovnika prema dužniku u ukupnom iznosu od 3.623.250,23 kn, od ukupno prijavljenih u iznosu od 1.373.303,83 kn, ukupan iznos osporenih tražbina iznosi 337.340,60 kn i nije vršen prijeboj tražbina ; te

- da je izvršnim rješenjem Financijske agencije, Regionalni centar Zagreb, klasa: UP-I/110/07/15-01/8471, ur. broj 04-06-16-8471-50 od 23.02.2016. god. utvrđeno da su za plan financijskog restrukturiranja dužnika glasovali vjerovnici čije tražbine prelaze 2/3 vrijednosti svih utvrđenih tražbina, kao i da je postupak nad dužnikom proveden u skladu s odredbama ZFPPN-a.
						

	Povodom podnesenog prijedloga dužnika za sklapanje predstečajne nagodbe, ovaj sud je radi sklapanja te nagodbe zakazao ročište za dan 26.travnja 2017. god., jer je pregledom naprijed navedenih rješenja, kao i ostale dokumentacije iz spisa Financijske agencije, Regionalni centar Split i to prije svega tablica utvrđenih tražbina vjerovnika, zatim zapisnika s ročišta za glasovanje o planu financijskog restrukturiranja dužnika s priloženim tablicama o načinu glasovanja vjerovnika te formatiziranim obrascima za glasovanje, kao i pregledom prihvaćenog plana financijskog i operativnog restrukturiranja dužnika te nacrta predstečajne nagodbe, utvrđeno da su u konkretnom slučaju ispunjene pretpostavke za sklapanje predstečajne nagodbe. 

	U vezi s ispunjenjem pretpostavki za sklapanje predstečajne nagodbe valja navesti da je plan financijskog restrukturiranja dužnika prihvaćen kod Financijske agencije s potrebnom većinom glasova iz čl. 63. ZFPPN-a, da je dužnik podnio sudu prijedlog za sklapanje predstečajne nagodbe u skladu s rokom iz čl. 66. st. 1. ZFPPN-a te dostavio sve potrebne isprave, kao i da je sadržaj prijedloga dužnika za sklapanje predstečajne nagodbe u skladu sa sadržajem prihvaćenog plana financijskog restrukturiranja dužnika.

	U prijedlogu za sklapanje predstečajne nagodbe, dužnik  se obvezao vjerovnicima Grupe A  i to: MINISTARSTVO FINANCIJA RH, Zagreb,OIB: 18683136487, HRVATSKA REGULATORNA AGENCIJA, Zagreb, OIB: 87950783661 i PLOVPUT d.o.o. Split, OIB: 14480721492, nakon otpuštanja  duga za kamate,  temeljem ove predstečajne nagodbe  namiriti navedenim vjerovnicima Grupe A preostali iznos utvrđene tražbine i to  u cijelosti glavnicu odjednom, bez kamata, nakon isteka počeka od četiri godine, time da poček počinje teći od dana pravomoćnosti ove predstečajne nagodbe, a ostalim  vjerovnicima Grupe A, te  svim vjerovnicima Grupe B i vjerovnicima Grupe C koji otpuštaju dug dužniku u dijelu od 70%  od iznosa njihovih utvrđenih tražbina, dužnik se obvezao temeljem ove predstečajne nagodbe preostali iznos u dijelu od 30% utvrđenih tražbina  u roku od četiri godine, s naglaskom na četiri godine počeka, na način da od dana pravomoćnosti predstečajne nagodbe počinju teći četiri godine  počeka , a zatim da 30%-tni iznos njihovih utvrđenih tražbina namiriti u 16 jednakih kvartalnih  anuiteta, bez kamata, koji dospijevaju15-tog u mjesecu za prethodni kvartal.

	Naprijed navedeni i predloženi način, iznosi te rokovi namirenja tražbina vjerovnika u skladu su s načinom, iznosima i rokovima namirenja koji su navedeni u planu financijskog restrukturiranja dužnika, a što znači da je podneseni prijedlog predstečajne nagodbe sukladan sadržaju prihvaćenog plana financijskog restrukturiranja dužnika. 

	Na ročište radi sklapanja predstečajne nagodbe kod ovog suda pristupili su dužnik, te vjerovnici i to Goleta d.o.o. Sumartin i Lucija Vlahović iz Milne.

Naprijed navedeni vjerovnici su prihvatili plan financijskog i operativnog restrukturiranja dužnika, a isto tako njihova utvrđena tražbina čini potrebnu većinu iz čl. 63. ZFPPN-a.

Naime, utvrđena tražbine vjerovnika, koji je pristupili na ročište radi sklapanja predstečajne nagodbe, ukupno iznosi 2.567.326,00 kn, a što čini 70,86% od ukupno utvrđenih tražbina svih vjerovnika koje iznose 3.623.250,23 kn. Dakle, utvrđena tražbina vjerovnika čini potrebnu većinu iz čl. 63. ZFPPN-a, budući da ista prelazi 2/3 vrijednosti svih utvrđenih tražbina vjerovnika.   

	Navedeni vjerovnici i dužnik, dali su svoj pristanak za sklapanje predstečajne nagodbe na ročištu kod ovog suda.  

	Kako su dakle na ročištu održanom kod ovog suda 26.travnja 2017. god. svoj pristanak za sklapanje predstečajne nagodbe dali dužnik i navedeni vjerovnici dužnika, čija utvrđena tražbina čini potrebnu većinu iz čl. 63. ZFPPN-a, a isto tako je utvrđeno da je sadržaj predložene predstečajne nagodbe u skladu s prihvaćenim planom financijskog restrukturiranja dužnika te je isti sukladan općim pravilima o sudskoj nagodbi, to je stoga sud na održanom ročištu odobrio sklapanje predložene predstečajne nagodbe.
	
Radi navedenog, a sukladno odredbama čl. 66. st. 9. ZFPPN-a u vezi s čl. 442. st. 1. Stečajnog zakona (Narodne novine broj 71/15), odlučeno je kao u izreci ovog rješenja.  

U Splitu, 26. travnja  2017. godine.

S U D A C 

Velimir Vuković v.r.
Za točnost otpravka-ovl.sl.
Marija Elez


POUKA O PRAVNOM LIJEKU: 
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, pismeno u tri primjerka, u roku od 8 dana, a koji rok počinje teći protekom osmog dana od objave ovog rješenja na web stranicama Financijske agencije. 

DNA:
-   Fina, Regionalni centar Zagreb, uz dopis i zapisnik
-   sudski registar ovog suda 
-   dužniku ARCOBALENO TOURS d.o.o. Povlja, Povlja bb 
-   vjerovniku Goleta d.o.o. Sumartin, Sumartin bb i Luciji Vlahović, Milna, Brdo II br.86
-   e-oglasna ploča suda, rok 15 dana
-   u spis

